section_heading: The E.N.D. (The Energy Never Dies) i The Beginning (2008. – 2011.)
paragraph_text: Njihov peti studijski album The E.N.D. (punog naziva The Energy Never Dies) objavljen je 9. lipnja 2009.<ref> New Music: Black Eyed Peas – ‘Boom Boom Pow’ Album se pokazao veoma uspješnim. Na američkoj ljestvici albuma debitirao je na prvom mjestu. U ostalim državam album je također zabilježio veliki uspjeh.<ref> The Black Eyed Peas - The E.n.d. na acharts.us Najavni singl za album bio je "Boom Boom Pow". Singl se pokazao velikom uspješnicom zauzevši prvo mjesto na američkoj ljestvici singlova i zadržavši se na broju 1 12 tjedana. "Boom Boom Pow" je njihov prvi američki broj jedan singl. Pjesma je dospjela u top 10 u 20-ak država svijeta.<ref> Boom Boom Pow na acharts.us Uskoro su s albuma objavljena tri promotivna singla. Prvi, ujedno i najuspješniji, "Imma Be", dospio je na broj 50 u Americi.<ref> Imma Be na acharts.us Druga dva singla su "Alive" te "Meet Me Halfway". "I Gotta Feeling", drugi singl s albuma, također je zabilježio veliki uspjeh na ljestvicama singlova diljem svijeta.<ref> I Gotta Feeling na acharts.us Singl je na broj jedan dospio u 10-ak zemalja, a još u 10-ak je dospio u top 20. U SAD-u je na vrhu tamošnje ljestvice singlova naslijedio njihov prethodni singl "Boom Boom Pow", te se zadržao 14 tjedana. Sveukupno su se te dvije pjesme na vrhu američke ljestvice singlova zadržale 26 tjedna zaredom, što je rekord. U Hrvatskoj je singl dospio na drugo mjesto hrvatske ljestvice singlova te je postao jedan od njihovih najuspješnijih.<ref> Hrvatska ljestvica inozemnih singlova - 20 lipnja 09. Producent pjesme je David Guetta, a pjesma se našla na međunarodnom izdanju njegovog albuma One Love. Tijekom rujna te godine krenuli su na turneju The E.N.D. World Tour koja je završila 2010. godine. Treći singl s albuma, "Meet Me Halfway", objavljen je krajem rujna 2009., a premijera videospota bila je sredinom listopada. Sva tri singla s albuma The E.N.D. ("Boom Boom Pow", "I Gotta Feeling" i "Meet Me Halfway") dospjeli su na broj jedan na top listama u Australiji i Ujedinjenom Kraljevstvu. Iako je will.i.am za četvrti singl s albuma najavio pjesmu "Missing You", kao četvrti singl u SAD-u objavljena je pjesma "Imma Be", jedan od promotivnih singlova za album, a kao četvrti singl u ostatku svijeta izabrana je pjesma "Rock That Body". Prema američkom časopisu Billboard, singl "Boom Boom Pow" je najuspješniji singl godine u SAD-u.<ref>Best of 2009  Sredinom veljače 2010. godine, Black Eyed Peasi su najavili da rade na novom albumu. apl.de.ap je izjavio da će album biti nastavak The E.N.D.-a, a singl bi mogao biti objavljen bilo kada. Objavljen je 5. studenoga 2010. godine. Singl pod imenom "The Time (Dirty Bit)", s obradom refrena iz pjesme "(I've Had) The Time of My Life", dospio je na 4. mjesto američke ljestvice Billboard Hot 100 i jedno od prvih 5 mjesta na ljestvicama u većini europskih zemalja. Album The Beginning objavljen je 26. studenoga 2010. godine. Primio većinom negativne komentare glazbenih kritičara i dospijevao uglavnom na neka od prvih 20 mjesta na ljestvicama. Drugi singl s albuma, "Just Can't Get Enough", objavljen je 18. veljače 2011. godine. Taj singl odabrali su obožavatelji sastava na anketi na njihovoj službenoj web stranici.